Stavsprang

Stavsprang er en idrettsgren innen  friidrett, der poenget er å komme seg så høyt som mulig opp og over en list ved hjelp av en stav, uten å rive den ned.

Beskrivelse
Stavsprang er en av fire hoppøvelsene i friidrett, de andre tre er høyde, lengdehopp og tresteg. Stavsprang er noe likt høydehopp, man skal over en list som ligger en viss høyde over bakken. Man har også her tre forsøk. Forskjellen er at man nå har en stav til å hjelpe seg over med, denne er bøyelig og gir et visst løft over listen. Man kan bruke den stav man ønsker, og disse finnes i forskjellig lengde og fleksibilitet. Den optimale staven velges ut ifra hvor tung, sterk og raskt en utøver er. Jo tyngre, sterkere og raskere en utøver er, jo mindre fleksibilitet skal staven ha. En stav har også to sider og vil bare bøye seg mot en av sidene. Man kan finne den riktige siden ved å trille den over armen til den stopper, eller kjenne på den mot en vegg. Der hvor man får bøy fra seg, og en kan bøye seg framover er den riktige siden.

Et hopp består av et tilløp der man løper rett inn mot matta. I slutten av tilløpet senker man staven og sikter inn mot «kassa», en grop rett før matta der staven skal hektes i. Etter satsen kommer svingfasen og passasjen over lista med beina først. Til slutt fall og landing på matta. Når man hopper på stevne kan man selv velge hvor langt fra kassa lista kan ligge, mellom kassa og 80 cm videre inn mot matten.

En stavhopper trenger egenskaper som styrke, smidighet, hurtighet, spenst og koordinasjon samt rytme i tilløpet. Et vanlig tilløp ligger på rundt 16-22 steg for seniorer. Stavsprang er trolig en av de mest tekniske friidrettsøvelsene.

Stavsprang for herrer har vært med som olympisk øvelse siden starten i Athen i 1896 og stavsprang for damer fra 2000 i Sydney. Stavsprang er også en av grenene i herrenes tikamp.

Rekorder
Den første offisielle verdensrekord ble godkjent av International Association of Athletics Federations (IAAF) i 1912. Åtti år senere, i 1992, ble den første verdensrekorden for kvinnenes stavsprang godkjent av IAAF.

I 2000 ble IAAFs regel 260.18a endret slik at verdensrekorder kan settes på arenaer både med og uten tak, det er altså verdensrekord selv om den er satt innendørs.

Utendørs
 Øvelse  Høyde  Navn  Sted  Dato Verdensrekord, herrer  6,30 m  Armand Duplantis (SWE) Tokyo, Japan 15. september 2025  Verdensrekord, kvinner  5,06 m  Jelena Isinbajeva (RUS) Zürich, Sveits  28. august 2009 Norsk rekord, herrer  5,90 m  Sondre Guttormsen (SK Vidar)  Texas, USA  29. april 2023 Norsk rekord, kvinner 4,70 m Lene Retzius (IL i BUL) Genève, Sveits 11. juni 2022

Innendørs
ØvelseHøydeNavnStedDato Verdensrekord, herrer  6,27 m  Armand Duplantis (SWE)  Clermont-Ferrand, Frankrike 25. februar 2025 Verdensrekord, kvinner  5,02 m  Jennifer Suhr (USA) Albuquerque, USA 2. mars 2013 Norsk rekord, herrer  6,00 m Sondre Guttormsen (SK Vidar) Albuquerque, USA 11. mars 2023 Norsk rekord, kvinner  4,55 m  Lene Retzius (IL i BUL) Bærum, Norge11. februar 2025

Se også
Verdensrekordutvikling i stavsprang

 Referanser 


Kategori:Friidrettsøvelser